JABATAN SYERIF DAERAH LOS ANGELES
MERUPAKAN JABATAN SYERIF TERBESAR DI NEGARA INI,
BERKHIDMAT UNTUK DAERAH YANG PALING RAMAI PENDUDUKNYA.
MEREKA MENYIASAT PEMBUNUHAN YANG PALING KEJAM DAN RUMIT.
INI KISAH MEREKA.
2 MEI 2012
Kali pertama saya dengar tentang kehilangan Gavin pada hari Rabu.
Isterinya, Lisa, telah menelefon saya
dan bertanya jika saya ada mendengar apa-apa dari Gavin
dan saya jawab, "Tidak."
Saya tanya, "Kenapa?"
Dia kata Gavin tidak menjemput salah seorang anaknya dari sekolah.
Smith terkenal di kalangan komuniti Calabasas,
dia menyukai golf dan pantai, personalitinya disenangi ramai.
Selasa malam, dia dilihat meninggalkan rumah kawannya
di kejiranan Oak Park dekat Agoura Hills.
STUDIO FOX
Gavin Smith seorang eksekutif Fox. Dia seorang lelaki yang hebat.
Kami perlu fikirkan, "Apa sebabnya lelaki ini hilang?"
Itulah misterinya.
Saya cuba hubungi dia.
Saya akan tinggalkan pesanan untuk minta
dia telefon, mesej dan beritahu semuanya okey.
Eksekutif 20th Century Fox hilang selepas memandu kereta Mercedes hitamnya.
Tiada siapa dengar khabar dia.
Tiada panggilan telefon, mesej atau apa-apa.
Kes ini merupakan kes kehilangan orang dewasa yang mencurigakan.
Anda perlu kaji semua kemungkinan.
Saya tak pernah sangka
kejadian seperti ini boleh berlaku.
Jabatan Syerif Daerah Los Angeles sememangnya yang terbaik.
Beberapa kes berprofil tinggi dibicarakan di Los Angeles.
Anda perlu berikan komitmen 110 peratus.
Ini pembunuhan. Tiada lagi jenayah paling serius.
Semua ini melibatkan semangat dan rasa tanggungjawab.
Keadilan datang daripada mencari kebenaran.
Pada bulan Mei 2012, saya baru selesaikan satu tugasan khas
daripada pasukan petugas yang saya sertai
dan saya ditugaskan semula ke bahagian ini.
Dalam kes Gavin Smith ini,
dia hilang selama seminggu
dan kes itu sampai kepada Unit Orang Hilang.
Apabila dilihat lebih dekat,
penyiasat melaporkannya kepada penyelia kami.
Ketika itulah saya terima panggilan
untuk melihatnya sebagai kes orang hilang dalam "keadaan mencurigakan".
Semua kes orang hilang datang kepada Unit Orang Hilang.
Apabila ada kes seperti itu,
anda sentiasa berharap yang terbaik, mangsa dijumpai hidup-hidup.
Anda dah dewasa, anda bebas ke mana saja
dan tak perlu laporkan kepada sesiapa
melainkan dalam parol atau percubaan, bukan?
Jika ada orang hilang, persoalannya ialah, "Kenapa orang ini hilang?"
Apa yang membawa kes ini kepada pasukan homisid
ialah wujudnya aspek perbuatan khianat.
2 MEI 2012 GAVIN SMITH DILAPORKAN HILANG
9 MEI 2012 KES SMITH DISERAHKAN KEPADA TY LABBE
Kami perlukan bantuan orang awam…
ISTERI GAVIN
…untuk memberi maklumat tentang keberadaan
ayah mereka, suami saya, Gavin Smith.
Saya dan rakan setugas saya, John O'Brien dapat kes ini.
Kami bercakap dengan detektif kes ini
dan kemudian kami berjumpa isteri Gavin Smith.
Kami berjumpa dengannya di komuniti berpagar
di Lembah San Fernando.
Lembah San Fernando berkeluasan kira-kira 321 kilometer
dan terletak di bahagian utara bandar Los Angeles.
Lembah San Fernando barat kebanyakannya dipenuhi kediaman,
kelas menengah atas, komuniti bilik tidur yang biasa di Amerika
hanya kerana keluarga Kardashian tinggal di Calabasas.
Apabila kami bercakap dengan Lisa pada kali pertama, jelas sekali dia sedih,
sama seperti orang lain.
Kami cuba tenangkan dia,
kami beritahu dia kami akan membantu mencari suaminya.
Mereka dalam krisis. Anaknya ada di sana.
Kakak Gavin, Tara ada di sana.
Mereka sangat membantu, memberi kami banyak maklumat.
Kami dapat tahu dia atlet yang luar biasa.
Bola keranjang menjadi hidupnya.
Dia pemain All-American dan dia bermain untuk UCLA.
KEJOHANAN NCAA 1975
Dia memang menawan
tapi bukan sebab ketinggiannya.
Dia lelaki yang sangat kacak.
Senyumannya sangat menawan.
Kami tinggal di San Pedro.
Kami tinggal sepuluh minit dari restoran Ports O' Call.
Di situlah Gavin bekerja ketika itu dan Lisa datang ke sana.
Dia melepak di bar.
Gavin seorang pelayan bar. Mereka serasi dan begitulah mulanya.
Anak pertama mereka dilahirkan selepas dua tahun.
Mereka saling mencintai.
Dia berlakon dalam beberapa buah filem.
Dia berlakon dalam filem Glitz.
Apa sebabnya?
Dia juga seorang pelagak ngeri dan belakangnya patah.
Agak dahsyat.
Tapi itu merupakan titik perubahan baginya kerana dia terbaring untuk masa yang lama.
Saya rasa dia sedar berlakon tak sesuai untuk dirinya.
Akhirnya dia dapat kerja di 20th Century Fox.
Dia menguruskan pengedaran filem untuk Pantai Barat.
Dia suka berada dalam industri filem.
Lisa beritahu kami Gavin tak datang kerja
dan tak bercakap dengan sesiapa.
Memang pelik.
Gavin juga tidak mengambil anaknya dari sekolah
dan itu seumpama bendera merah
sebab Gavin yang dikenalinya takkan menghilang begitu sahaja.
Memang pelik
apabila individu seperti dia tidak muncul di tempat kerja
atau tidak datang menjemput anak mereka atau lenyap begitu sahaja.
Lisa beritahu kami tentang hubungan sulit yang berlaku
dan dia rasa terpinggir
lalu dia keluar dari rumah buat sementara waktu.
Dia pernah curang. Isterinya dapat tahu.
Dia berjanji dia akan berubah.
Lisa dapat tahu dia curang lagi, setahun kemudian
dengan seorang wanita bernama Melanie.
Apabila dia dapat tahu, dia halau suaminya keluar.
Kemudian dia tinggal bersama rakan sekerjanya
dan kali terakhir dia nampak Gavin
kira-kira pukul 10 malam pada 1 Mei.
Dia sedang keringkan baju dan dia…
dia pergi.
Pada malam sebelum Gavin hilang, saya ada bercakap dengannya.
Saya dapat rasakan yang dia tidak keruan pada masa itu
dan dia agak bercelaru tentang keputusan yang dia buat.
Dia beritahu saya tentang hubungan dia dengan Melanie.
Apa yang saya faham, dia telah pun memutuskan hubungan itu
dan dia tahu dia perlu kembali kepada keluarga
dan menyambung ikatan suci itu serta menjadi bapa yang baik.
Itu saja yang dia nak buat.
Maaf.
Dia…
sangat menyayangi anak-anaknya
dan anak-anak perempuan saya
seperti anak sendiri.
Itu salah satu perkara yang saya tahu,
sebagai bapa, dia dah buat yang terbaik.
Ada benda pelik berlaku di sini.
Dia lari dengan salah seorang wanita ini atau seseorang?
Adakah dia mahu bersendirian?
Dia bunuh diri?
Lisa marah. Dia pernah curang dua kali.
Dia yang aturkan semua ini?
"Jantan tak guna. Aku nak upah orang menculiknya."
Atau, "Aku nak meracuni dia." Entahlah. Boleh jadi apa saja.
Ada banyak tindakan susulan yang kami perlu buat
untuk mengecualikan sesiapa ketika itu.
SYERIF TEMPAT LETAK KERETA AWAM
Kami sedang menyiasat petunjuk…
dan semua maklumat yang kami kumpul
tentang orang yang dikenalinya dan yang dia pernah kenal dulu.
Kali pertama kami bercakap dengan Lisa, dia beritahu kami,
"Suami saya ada hubungan sulit dengan Melanie
dan mungkin awak mahu bercakap dengannya."
Itu yang kami buat.
Dia turun dengan memakai baju pijama putih berlabuci
yang hampir 100 peratus jarang
dan kami duduk di depan wanita yang sangat seksi dan menggoda.
Anda cuba bersikap profesional sambil bertanya semua soalan ini
dan anda terfikir, "Ini cuma satu lagi episod dalam kehidupan seorang polis."
Anda pandang rakan sekerja anda dan kata, "Aduhai, jangan sentuh aku sekarang.
Aku nak balik ke rumah dan jumpa isteri aku. Aku tak tahan."
Melanie berterus terang dengan mereka.
Dia kata, "Ya, kami ada hubungan sulit."
Gavin mengalami tekanan perasaan
tapi dia tak mahu menimbulkan masalah dalam perkahwinan Gavin.
Dia beritahu Gavin, "Sudahlah. Saya tak mahu terlibat dalam drama ini."
Selepas bercakap dengan Melanie,
saya tak rasa dia sembunyikan apa-apa,
tapi kami tak boleh ketepikan kemungkinan dia pun terlibat.
Terlalu banyak perkara lain yang perlu dibuat.
Mereka menampal gambar Gavin Smith dan keretanya.
Lisa dan anaknya, Austin mengetuai sukarelawan di Sylmar.
Keluarganya menunggu.
ANAK LELAKI GAVIN
Kami sayang dia sepenuh hati. Memang sukar, tapi…
Saya cuma fikirkan saat-saat manis bersamanya
dan kalau ayah dijumpai, kami akan habiskan masa bersama.
Lisa cuba yang terbaik untuk mengumpul maklumat.
Saya tahu mereka memerlukan sokongan
dan saya akan turun ke sana dan terus ke sana
untuk mencari atau bercakap dengan sesiapa pun.
Saya cuba sedaya upaya untuk mencarinya.
Dia hilang.
Sebenarnya dia tidak mempunyai papan panjang ini.
Lisa Smith yakin ada orang di luar sana tahu sesuatu.
10 MEI 2012 GAVIN HILANG: LAPAN HARI
Telefon Gavin Smith memainkan peranan penting
kerana kami boleh menggambarkan situasi.
Bila telefonnya di luar grid
dan bila kali terakhir dia dilihat
sehingga masa dia hilang?
Beberapa urusan telefon telah diselesaikan oleh Unit Orang Hilang.
Kami kembali dan sediakan waran geledah yang lebih menyeluruh.
Kami melihat data telefon Gavin Smith dan dapat tahu,
"Okey, pada malam telefonnya berada di luar grid komunikasi,
dia hubungi Lisa, tiga orang anak lelakinya, Tara
dan seorang wanita bernama Chandrika Creech."
Kami tahu dia orang terakhir
yang bercakap dengannya berdasarkan rekod telefon.
Apa yang kami perlu siasat ialah, "Siapa wanita ini?"
Lisa Smith beritahu kami yang Gavin bertemu Chandrika
di pusat penyalahgunaan dadah bernama Matrix.
2 MEI 2012 GAVIN SMITH DILAPORKAN HILANG
GAVIN BERTEMU CHANDRIKA
Dengan semua kesakitan yang Gavin rasakan kerana tulang belakangnya patah,
malangnya, satu-satunya benda yang menenangkannya
ketika itu ialah opiat.
Akhirnya dia ketagih
sehingga dia beritahu saya yang dia berada di pusat pemulihan.
Semasa dia di sana,
Chandrika masuk ke sana
untuk memperbaiki kehidupan dan ketagihannya.
Pada mulanya, Chandrika merupakan ahli kumpulan kaunseling Gavin,
tapi hubungan mereka menjadi semakin serius
dan Gavin terlibat dengan hubungan penuh berahi dengan Chandrika.
Lisa bersemuka dengan Gavin dan dia mengaku.
Hubungan dengan Chandrika bertahan selama setahun
dan suaminya, John Creech, dapat tahu.
Kemudian, akibat penglibatan Lisa,
dia rasa hubungan itu telah berakhir.
2008 - GAVIN BERTEMU CHANDRIKA 2010 - GAVIN PUTUSKAN HUBUNGAN
2 MEI 2012 GAVIN SMITH DILAPORKAN HILANG
Ada orang hilang dan dia ada hubungan sulit dengan Chandrika.
Sebab itulah dia pun disyaki.
Jadi, kami pergi menemu bualnya di rumah.
Semasa kami temu bual Chandrika, emosinya terganggu.
Dia takut, risau dan mengelak.
Emosinya huru-hara.
Dia kata dia berbual dengannya.
Dia tak tahu ke mana dia pergi,
tapi nampak dia ambil berat tentang Gavin.
Dia berkeras yang dia tak tahu apa yang berlaku kepada Gavin Smith
selepas pertemuan mereka pada 1 Mei 2012.
Semasa sesi temu bual itu, sebuah kereta hitam berhenti di depan.
Kereta itu berhenti sebentar, berundur dan pergi.
Semasa perbualan itu,
dia mengaku itu suaminya, John.
Sudah jelas, dialah individu yang perlu ditemu bual oleh detektif
tapi terbantut sebab dia melarikan diri dan tindakan itu membuat mereka curiga.
Kemudian, kami dapat tahu dia bekas banduan.
Dia dibebaskan oleh Jabatan Polis Glendale.
Dia terlibat dalam transaksi narkotik dan sebagainya.
Jadi, dengan serta-merta kami teruja untuk mencari lokasi dia.
Sebagai polis, saya nampak bekas banduan,
saya nampak lelaki yang ada latar belakang narkotik…
Dia marah isterinya ada hubungan sulit dengan lelaki ini.
Cakaplah apa-apa sahaja. Penjenayah tetap penjenayah.
Saya nampak seseorang yang mencurigakan,
dia mungkin penjenayah.
Kami terus mengesyaki dia.
Kami memeriksa rekod panggilan John Creech.
Apa yang kami perlu siasat
ialah bagaimana telefon John Creech bertindih dengan pergerakan Gavin Smith
dan frekuensi panggilan pada malam dia hilang?
Saya mahir dalam analisis telefon dan pemetaan.
Kami melihat corak yang aneh.
Polis dapat menentukan pada malam 1 Mei 2012,
Gavin dan Chandrika ada bersentuhan secara fizikal.
Hakikatnya, telefon Gavin Smith dan Chandrika berada
di kawasan Hidden Hills tak jauh dari kediaman Creech
di kawasan yang dianggap "lorong kekasih".
Ke manakah arah tuju telefon John Creech? Menuju ke…
Alamak! Isyaratnya menuju ke kawasan Chandrika.
Dalam pemetaan menara sel, kami letak ketiga-tiga telefon di situ.
Pada masa itu, kami tahu sesuatu yang buruk telah berlaku.
Walaupun kes ini bermula sebagai kes orang hilang,
kami tahu apa yang berlaku ketika itu.
Ini satu pembunuhan.
8 JUN 2012 GAVIN HILANG: LIMA MINGGU
Kami tak tahu di mana John Creech ketika itu
tapi saya dan rakan sepasukan sudah mempunyai bukti yang cukup
untuk mandapatkan waran geledah ke atas rumah John dan Chandrika.
Chandrika ada di rumah. Neneknya yang tua ada di sana.
Penjaga nenek Chandy ada di sana, Reina Lim.
Jiran mengatakan keluarga yang baik tinggal di situ,
tapi mereka juga kata pokok renek dan beberapa buah kamera pengawasan
dan tanda amaran untuk menjauhi hartanah itu
merupakan antara tanda-tanda yang menimbulkan kecurigaan.
"Kelakuan tak normal?"
Saya rasa ada kereta yang datang dan berada di luar buat seketika.
Kami tak jumpa banyak bukti fizikal untuk membantu kami dalam kes ini
tapi kami dapat mendokumenkan banyak perkara
yang sangat bermakna bagi minda seorang penyiasat.
Contohnya, ada jalan mati dan ada lima buah rumah berdekatan.
Kemudian ada sebuah rumah yang nampak macam Bellagio.
Sistem kameranya agak rumit.
Rumah itu ada patung gangsa Buddha berharga lapan ribu dolar
dalam kolam koi di halaman hadapan.
Rumah itu ada parit.
Kolam ditempah khas, mungkin bernilai 200 ribu dolar ketika itu.
Rumah-rumah lain?
Ya, West Hills. Kawasan yang cantik, tapi tak begitu mewah.
Apa yang kami tahu
ialah Chandrika tak tahu bagaimana suaminya mampu membayar semua itu
dan dia tak tahu apa pekerjaan suaminya,
apa punca pendapatannya, kalau dia membayar cukai…
Aduhai, adakah kami bodoh? Takkan dia begitu bodoh.
Jelas sekali dia berbohong, bukan?
Semasa waran geledah, dia ketakutan.
Dia tak tahu nak buat apa.
Saya tak tahu jika dia terlibat.
Saya tahu dia tahu dan dia takkan mengalah.
Dia juga beritahu kami John berada di Chicago.
Dia tak tahu kenapa suaminya cabut lari dan pergi ke Chicago.
Pelik, bukan?
Kami tak dapat bukti kukuh,
kami tak dapat menangkapnya,
tapi kami dapat banyak maklumat. Kami tahu kami di jalan yang betul.
Kami masih mencari bantuan orang awam.
Sebarang maklumat yang kami dapat daripada orang awam, kami alu-alukan.
Kami dapat maklumat yang Gavin Smith dilihat
di bistro atau kedai kopi di Teluk Morro.
Ada orang nampak dia di Teluk Morro.
Dia pernah belajar di UCLA dan dia kenal Gavin.
Pelayan di situ mengesahkan kehadiran Gavin.
Saya rasa lega, nampaknya dia mahu bersendirian.
Kemudian saya memandu ke sana.
Saya rasa bersemangat
dan teruja.
Kami perlu mengawal dan menguasai siasatan
dan sedar keadaan akan jadi tidak terkawal pada bila-bila masa.
Mungkin kecil, mungkin besar, tapi keadaan akan jadi tak terkawal
dan itulah cara anda mengekangnya.
Anda ketua detektif.
Anda ada Tara dan sesiapa saja, pasukan penguat kuasa ada di luar sana,
mereka pergi ke Teluk Morro untuk menyiasat.
Terdapat 60 sehingga 100 laporan diterima
dan kami tahu ini kes homisid, tapi saya tak boleh buktikannya.
Jadi, saya perlu buat siasatan susulan.
Apa saya perlu buat?
Saya hantar dua orang detektif ke Teluk Morro untuk mengikut petunjuk
yang dia berada di sebuah hotel
mungkin sedang menikmati sup bawang Perancis.
Kata-kata Ty memang tajam dan dia suka berterus terang
dan bagi sesetengah orang mungkin kasar,
tapi dia mampu tunjukkan,
"Hei, kata-kata saya memang kasar, tapi saya di sini dan saya peduli."
Saya panggil dia si darah panas sebab personalitinya itu.
Dia agak lantang dan kasar.
Tapi bagi seorang detektif, saya tahu dia ada semangat itu.
Dia mengambil berat tentang kesnya dan juga tentang kami.
Saya diajar berterus terang sejak kecil
dan saya tak peduli siapa yang tersinggung.
BIRO HOMISID JABATAN SYERIF LOS ANGELES
Petunjuk dari Teluk Morro nampaknya boleh dipercayai.
Pelayan di situ berkata, "Mungkin bukan dia.
Seorang wartawan buat cerita tak betul."
Saya tak tahu bagaimana semua itu berlaku.
Tapi semua itu mengecewakan.
Dia percaya ada sesuatu yang buruk berlaku kepada Gavin,
tapi anda belum ada bukti kukuh, jadi anda berharap dia masih hidup,
tapi situasi yang buruk mungkin jawapan yang anda nantikan.
22 JUN 2012 GAVIN HILANG: TUJUH MINGGU
Detektif telah memantau pergerakan John Creech
dan mendapati John Creech ada sejarah dengan penguat kuasa undang-undang.
Malah, dia pernah didakwa dengan pengangkutan dadah haram.
Dia pernah mengaku bersalah kerana mengedar narkotik
dan sebagai ganti dipenjarakan, dia bersetuju untuk memberi maklumat
dan bekerja dengan Polis Glendale.
Tapi dia langsung tak berguna
sebab dia tak berikan apa-apa. Dia memperdayakan mereka.
John Creech masih berada di kawasan Chicago
dan kami perlu menemu bualnya.
Jadi, kami hubungi detektif Glendale, Dave Kellogg
dan dia setuju untuk membantu apa saja yang boleh.
Dave suruh dia datang dan kami minta Dave
duduk di dalam sebuah bilik.
Kami pasang wayar untuk bunyi dan audio.
Kemudian kami masuk.
Kami perkenalkan diri.
Kami tanya soalan tentang Gavin Smith.
John Creech nampak tenang dan cuba kawal perasaannya,
cuba menonjolkan kebijaksanaannya.
Penipu klasik.
"Ya. Saya kenal lelaki itu." "Awak ugut dia?"
"Tak pernah!"
Dia menafikan segalanya dan saya putuskan untuk cuba sudut lain.
Saya cuba buat Gavin nampak seperti orang jahat.
Saya kata,
"Gavin, lelaki ini pengintai.
Dia suka menggoda wanita."
Saya buat apa saja untuk buat dia mengaku.
Saya kata, "Saya faham jika awak ada mengapa-apakan dia.
Jangan berdalih lagi. Kita akhiri semua ini."
Tapi dia tak mengalah.
Kami jelaskan kepada hakim kemungkinan Creech terlibat
dalam kehilangan Gavin Smith
dan tidak memberikan komitmen yang memuaskan
dalam memberi maklumat kepada penguat kuasa undang-undang.
Jadi, hakim mengeluarkan perintah reman kepada En. Creech kerana kes narkotiknya.
Apabila orang yang disyaki pembunuh berjaya di tahan,
itu tindakan yang bagus.
Kami ada masa yang cukup untuk menyiasat.
Kami memeriksa data telefon John Creech,
siapa yang dihubunginya, siapa yang hubungi dia.
Kami dapat tahu selepas Gavin Smith bercakap dengan Chandrika
pada malam Gavin hilang, ada beberapa panggilan telefon
yang dihubungi oleh John Creech tanpa henti
dan dia hubungi nombor yang sama dan nombor itu ialah Jorge Valles.
Semasa kami menyiasatnya, kami dapat tahu dia sekutu Creech.
En. Valles banyak membuat kerja-kerja pembaikan di kediaman Creech
dan akhirnya, Jorge Valles dan John Creech menjalinkan persahabatan.
Pada malam Gavin hilang,
telefon mangsa, telefon John Creech dan telefon Jorge Valles
telah mendaftar pada menara sel di halaman belakang kediaman Jorge.
12:30 TENGAH MALAM - TELEFON GAVIN, CHANDRIKA DAN JOHN ADA DI LOKASI YANG SAMA
Jadi, kami berhubung dengan Jorge Valles.
Kali pertama kami bercakap dengan Jorge Valles, kami nampak dia…
Tak senang duduk.
Valles beritahu mereka yang John Creech menghubunginya dengan penuh keterujaan
pada awal pagi 2 Mei 2012,
dia beritahu dia perlukan bantuan dan dia akan datang ke kediamannya.
Valles agak terkejut,
tapi Creech datang dan dia perlu bantuan untuk mengalihkan sebuah kereta
Mercedes-Benz.
Jorge Valles nampak sesuatu macam mumia
yang dibalut dengan cadar di tempat duduk penumpang
dan John Creech beritahu Jorge Valles, "Saya bunuh dia.
Saya nak awak sembunyikan dia."
Jorge kata, "Awak dah gila? Awak tak boleh sembunyikan dia di sini."
Jorge Valles enggan
memberitahu detektif apa yang berlaku selepas itu
tapi dia mengekori John Creech dalam Mercedes hitam
ke sebuah rumah di kawasan Porter Ranch, komuniti berpagar.
Mereka memandu ke salah sebuah rumah.
Apabila Creech tiba di rumah itu,
dia pandu Mercedes hitam itu ke dalam garaj,
meninggalkan Mercedes hitam di sana
dan mereka tinggalkan lokasi itu.
Kemudian John Creech beritahu dia, "Saya nak awak buang telefon ini."
Jorge menurut arahan itu seperti orang bodoh.
Menurut Jorge, keesokan harinya,
dia membuangnya dalam tong sampah di belakang McDonald's.
Jorge nampak kecederaan tangan Creech.
Dia nampak apa yang dia sangka sebagai mayat,
dia tak tahu nombor platnya.
Dia tak dapat kenal pasti mayat itu.
Jadi, kami masih tak cukup bukti untuk bawa kes ini kepada pendakwa raya.
Detektif dapat tahu
rumah yang John Creech dan En. Valles pergi malam itu
merupakan kediaman individu bernama Stan McQuay.
Stan McQuay ialah kawan bersenam John.
En. Kesihatan dan Guru Kecergasan menuju kegemilangan.
Stan McQuay dibawa ke balai syerif Lost Hills.
Kami berjumpa dengannya, tapi dia mahu peguam.
Jadi, seorang peguam berprofil tinggi yang mewakili Stan McQuay muncul.
Dia berterus terang dengan saya, "Ty, dia takkan cakap dengan awak.
Saya akan nasihatkan dia." Saya kata, "Pergilah."
Itulah yang dia buat.
Lima minit berlalu, 20 minit, 40, 50…
Saya pandang John dan kata, "Kita ada kelebihan.
Semakin lama dia di dalam, lebih baik.
Semakin lama dia di dalam, mereka bebas bercakap."
Mungkin peguam itu akan terkejut dan seakan-akan tak percaya.
"Apa lagi yang awak dah buat?"
Jadi, peguamnya keluar dari bilik itu dengan muka yang masam.
Setiap kali anda nampak peguam bela yang bermuka masam…
itu petanda yang bagus.
Rasa macam kami menang loteri.
Perkara beginilah yang buat detektif teruja!
"Kita ada kelebihan."
Dia akan kata, "Hei, dia nak bercakap dengan kita.
Boleh kita buat esok di pejabat awak?"
"Sudah tentu! Tiada masalah."
Peguamnya berkata, "Detektif, boleh hantar dia pulang?"
Saya jawab, "Ya. Boleh, tuan. Kami boleh uruskan."
Sebab itulah, sebagai detektif homisid,
anda perlu mahir menggunakan jalan biasa dan bukannya lebuh raya.
Jadi, kami menggunakan jalan dalam dan saya berhenti di setiap lampu merah
untuk masa yang lama. Kami dapat berbual panjang.
Stan McQuay beritahu kami yang John datang berjumpa dengannya.
Dia mahu meletakkan kereta dalam garaj.
Dia bersumpah dia tak tahu ada mayat di dalam kereta itu sehingga bau muncul.
Bau mayat yang mereput memang busuk.
Jadi, dia memaksa Creech
untuk ke sana dan mengeluarkan mayat itu.
Dia kata John Creech datang dengan van U-Haul,
dia keluarkan mayat itu dan masukkan ke dalam van seorang diri.
Akhirnya, John Creech ambil Mercedes-Benz Gavin
dan keluarkan dari garajnya.
Kami telah menyediakan waran geledah kepada Syarikat U-Haul
yang melibatkan semua individu dalam kes ini
dan tiada subjek sasaran yang diketahui
telah menyewa sebarang peralatan dalam jangka masa kami.
Kami agak kecewa.
Gavin hilang dan dianggap mati.
Kami masih tak jumpa mayatnya.
Kami tak ada kereta itu.
Kami tak tahu jika ada senjata yang terlibat.
Seakan-akan ada penurunan dalam kes dan semakin rumit jadinya
sehinggakan kami terfikir tindakan seterusnya.
Saya dan rakan sekerja saya, John, memahami keadaan ini.
Ini bukannya dam, tapi catur.
Dalam permainan catur yang kami main
sebagai detektif homisid dengan penjahat kami,
tiada masa dua minit. Ini gerakan pantas.
Kedua-dua detektif, Labbe dan O'Brien sangat membantu.
Kes ini bukannya dapat diselesaikan dalam masa 48 jam pertama.
Bukan.
Tapi mereka ada banyak kepentingan dalam kes ini
dan mereka akan nampak nanti.
FEBRUARI 2013 GAVIN HILANG: SEMBILAN BULAN
Pada awal Februari 2013,
salah seorang detektif di Biro Homisid,
seorang pesara, bermain tenis dengan sekumpulan lelaki
dan salah seorang daripada mereka…
ialah bapa Chandrika.
Ketika mereka bermain tenis, bapa Chandy nampak gelisah.
Dia kata anak perempuannya berpindah ke rumah mereka
dia bercakap tentang bagaimana suaminya telah membunuh seseorang
dan ayahnya sangat terkejut sehingga dia terpaksa beritahu kawannya.
Detektif ini mengenali saya
dan dia terus sampaikan maklumat itu.
Saya perkenalkan diri kepada bapa Chandy
dan dia kata dia akan beritahu semua yang dia tahu.
Dia kata mungkin kereta itu masih ada
atau mungkin telah dipotong.
"Mungkin badannya telah diceraikan, tapi masih ada."
Dia berkata,
"Awak perlu bercakap dengan Reina Lim, penjaga nenek Chandy."
Agak mengejutkan bagi kami berdua.
Kami tak percaya.
Dia cuma wanita tua berusia 70 tahun,
bukan orang yang disyaki, beragama Kristian, penjaga dari Filipina
seorang wanita tua yang ada pertalian darah dengan Chandrika.
Tiba-tiba kami tersedar.
"Aduhai. Dia ada di sana sepanjang masa."
Inilah namanya nasib baik
kerana semuanya bergantung pada masa.
Tiba-tiba, peluang datang dan…
itu cuma kebetulan.
Tapi peluang yang datang perlu dimanfaatkan.
Saya terus mencarinya.
Jadi, kami mula mengarahkan pengawasan ke atas Reina.
Akhirnya, waktu bekerja dia tamat
dan kami menghampirinya di tempat letak kereta.
Dia agak terkejut.
Tapi dia tahu siapa kami. Dia tahu apa yang kami siasat.
Kami jelaskan apa yang berlaku,
bagaimana namanya muncul dalam kes ini dan dia mahu membantu.
Saya rasa dia jujur.
Dia tunjukkan dokumen
yang membuktikan dia membayar bil kemudahan simpanan untuk John Creech.
Sama ada dia tahu atau tidak, sebenarnya dia membayar bil
untuk kemudahan penyimpanan di mana bukti pembunuhan disimpan.
Saya tak tahu tentang anda, tapi saya nampak satu persamaan.
"Jorge, boleh awak sembunyikan telefon ini?"
"Stan, boleh saya letak kereta dan mayat lelaki ini
di rumah awak selama lima hari?"
"Reina, kenapa dia bayar bil?"
Anda nampak corak di sini?
Ini penipu klasik.
Dia gunakan sesiapa saja untuk buat dirinya kurang bersalah.
Kami ke sana dan sediakan waran geledah.
Apabila kami buka kunci, kami jumpa kereta Gavin Smith di dalam.
Kami rasa teruja kerana kami ada kenderaan mangsa
yang masih utuh, belum dipotong.
Kami bernasib baik.
Dewa-dewa penyiasatan memberkati kami hari itu.
Selepas kereta itu ditemui,
mereka yakin penyiasatan penuh akan dijalankan
yang mungkin membawa kepada pemfailan
dan saya bekerja dengan Ty secara rasmi.
Saya tahu Bobby ada reputasi yang kuat
di kalangan penyiasat unit saya yang saya hormati.
Beliau dari Divisyen Perbicaraan Utama,
orang penting di pejabat pendakwa raya.
Maksud saya, dia memang hebat.
Bukti utama yang mereka mahu tentukan
ialah sama ada Gavin Smith menemui ajal di dalam kereta itu.
Ada banyak kerja penting
yang penganalisis forensik perlu buat dengan kereta itu.
Jadi, mereka ingin mencari bukti darah.
Mereka mencari bukti serologi, DNA, air liur, rambut,
apa-apa saja yang membuktikan Gavin Smith berada di dalam kereta itu.
Nombor plat kereta ini telah dicabut.
Nombor casis masih utuh.
Tak dibuang.
Itu cara kami kenal pasti. Itu tempat kejadian jenayah kami.
Anda boleh nampak darah,
banyak darah kering di bahagian penumpang,
papan lantai, papan pemuka, bumbung, tempat duduk belakang.
Ada percikan darah,
bererti tumbukan dan pukulan berulang kali
sehingga darah terpercik ke siling.
Kami nampak darah kering pada jenang pintu
di mana pintu ditutup.
Saya yakin, sehingga hari ini,
yang kepala Gavin diletakkan di celah jenang pintu itu
dan dihempas berulang kali.
Dia memukul lelaki ini dengan kejam.
Jangan tersilap. Lelaki ini memang jahat.
Smith yang berusia 57 tahun hilang pada 1 Mei 2012.
Setahun kemudian, Mercedesnya ditemui di tempat simpanan Lembah Simi.
Kami perlu kaitkan John Creech dengan kereta Gavin Smith.
Kami nak cari kesan cap jari pada kereta itu
tapi sekarang anda mempunyai fokus sebenar
untuk mengarahkan di mana unit forensik perlu menyiasat.
Ada bukti yang menunjukkan dia dibunuh di dalam kereta itu.
En. Creech masih suspek utama.
Keputusan ujian DNA sudah keluar, bukti darah.
Bukti darah itu milik Gavin Smith.
Saya ingat salah satu benda yang saya nampak.
Nombor plat kereta itu tiada,
tapi skru nombor plat di sebelah kiri telah diskrukan semula.
Saya minta makmal jenayah membuat ujian DNA ke atas paku itu
dan keputusannya sepadan dengan DNA John Creech.
Ada pahit dan manisnya.
Sebab saya tahu…
itu…
Cara mereka menggambarkannya,
Saya tahu ada banyak bukti biologi dan DNA dalam kereta itu.
Jadi, saya dah tahu.
Pada saat itu…
Tak boleh berpatah balik.
Kemudian anda tanya diri sendiri,
"Bagaimana kejadian itu berlaku? Detik terakhirnya?"
Agak sukar.
Agak susah.
Daripada segi pandangan pendakwa terhadap bukti pada ketika itu,
sekarang anda boleh buktikan secara sah kerana kita ada bukti keadaan yang kukuh,
iaitu John Creech merupakan punca kematiannya.
Jelas sekali, masih ada bahagian penting dalam kisah itu
yang kami belum tahu.
Ketika itu, kami ada dua orang saksi yang bekerjasama.
Kami ada Jorge Valles, Stan McQuay.
Satu-satunya bukti yang tiada ialah mayat mangsa
dan kami masih tiada saksi yang melihat bagaimana pembunuhan itu berlaku.
Terlalu banyak yang tak diketahui daripada yang diketahui.
Kes "tiada mayat" antara kes paling sukar untuk dibuktikan.
Kami cuma ada bukti darah di dalam kereta,
tapi kami masih tak tahu bagaimana mangsa itu mati
dan koroner takkan dapat sahkan
jika mangsa itu benar-benar sudah mati.
Siasatan sedang dijalankan.
Pada tahap ini, kami takkan dakwa sesiapa.
Penantian yang agak lama sememangnya menyedihkan.
Amat memilukan.
Sebenarnya, Lisa amat kecewa
meniti hari-hati mendatang tanpa mengetahui apa yang berlaku.
DUA SETENGAH TAHUN SEJAK GAVIN SMITH DIBUNUH.
Walaupun lebih daripada dua tahun telah berlalu,
kami takkan membentangkan kes ini kepada pendakwa raya
sehingga kami dah buat semua yang termampu.
Pada Oktober 2014,
di kawasan pergunungan Palmdale di California,
sepasang suami isteri berjalan dengan anjing mereka.
Anjing mereka tidak diikat dan kembali kepada mereka.
Anjing itu membawa tulang manusia di dalam mulutnya.
Jika terbau sesuatu yang dia suka, dia akan pergi.
Buddy si anjing perang menjumpai sesuatu yang disukainya
semasa mendaki gunung Palmdale dengan pemiliknya.
Mereka telefon polis untuk menyiasat.
Pihak polis bertindak dan memaklumkan Biro Homisid
yang mereka menjumpai kubur yang cetek bersama mayat manusia.
Apabila detektif pergi ke tempat kejadian,
mereka tak tahu siapa orang itu.
Kadangkala pengenalan dibuat dengan gigi.
Kadangkala jika mayat masih baharu lagi, kami boleh dapatkan cap jarinya
dan dalam kes ini, mayat manusia itu menunjukkan
beberapa pembedahan yang Gavin buat selama ini,
jadi mereka dapat menentukan yang mayat itu ialah Gavin.
Kami hantar bukti di tempat kejadian ke pejabat koroner.
Koroner mulakan pemeriksaan,
melihat X-ray, mengumpul pendapat dan menentukan apa yang mereka nampak,
iaitu luka jenis pertahanan pada lengan dan keretakan
seperti dia menghalang pukulan yang konsisten dengan apa yang kami tahu.
Dia diserang dalam kereta.
Ada bukti yang menunjukkan dia mengalami keretakan pada tengkorak
yang disebabkan oleh trauma tumpul di kepala.
Kami nampak keretakan orbit…
yang memusnahkan tulang pipinya.
Menjumpai Gavin Smith, daripada segi penyiasatan, amat penting.
Tapi keutamaan saya ialah keluarganya. Saya mahu memberi sokongan.
Sepatutnya saya dan rakan sepasukan saya bercakap
dengan Puan Smith dan anak-anaknya tentang ini.
Saya masih ingat lagi, Lisa telah menelefon saya
dan kata dia dah ditemui.
Saya rasa itu…
penamatnya sebab…
Maaf.
Anda tahu teruknya keadaan itu.
Tapi dah berakhir.
Sebab semuanya benar belaka.
Keluarga memang perlukan penamat.
Mayat boleh memberi penamat.
Bukan itu yang kami mahu, tapi…
kami tahu dia takkan kembali.
Walaupun dengan penemuan mayat Gavin,
masih ada maklumat yang kami tak tahu.
Contohnya, kami tak tahu bagaimana Creech membunuh Gavin Smith.
Kami tahu satu-satunya orang yang memiliki maklumat itu
ialah Chandrika Creech.
Apa yang kami tak tahu ketika itu
ialah sejauh mana penglibatannya dalam kematian Gavin.
Oleh itu, kami buat keputusan untuk beritahu dia
kami akan pertimbangkan untuk beri dia hukuman ringan
sebagai pertukaran jika dia memberikan kenyataan yang benar,
dikenali sebagai proffer.
Chandrika setuju untuk bekerjasama melalui peguamnya.
Dia beritahu kami
dia mulakan semula hubungannya dengan Gavin Smith,
tapi mereka tak menjalinkan hubungan seksual.
Mereka menjalin hubungan
dan mereka berbual di dalam kereta sebagai kawan.
Menurutnya, dia menenangkan Gavin yang serabut dengan perpisahan itu
dan dia memberikan nasihat sebagai seorang kawan.
Ketika itulah pintu kereta terbuka
dan Johnny melompat ke atas dia dan Gavin
lalu memukulnya.
RAKAMAN POLIS CHANDRIKA CREECH
Berapa kali awak nampak Johnny memukul Gavin?
- Lima. - Lima?
Dia berteriak dan menjerit.
Chandrika kata Johnny menumbuk muka Gavin berkali-kali
dan dia berjaya keluar melalui pintu kereta,
dia menjerit supaya suaminya berhenti, dia akan bunuh Gavin.
Pada satu ketika, Johnny berhenti apabila Gavin tak sedarkan diri.
Darah di merata-rata tempat dan John memandangnya
dan dia kata, "Diam atau kau mangsa seterusnya."
Dia kata dia berpaling dan lari dari situ.
Johnny terus memukul Gavin semasa dia tak sedarkan diri.
Saya rasa Chandy merahsiakannya
sebab dia sangat takut dengan John.
15 JUN 2017 LIMA TAHUN SEJAK PEMBUNUHAN GAVIN SMITH
PERBICARAAN PEMBUNUHAN EKSEKUTIF FOX BERMULA
Pendakwaan terhadap John Creech bermula pada Jun 2017.
Rancangan itu berjaya!
Gavin Smith dah mati!
Dia simpan rahsia selama lebih dua tahun.
Saya terpaksa berhujah dengan juri,
"Tidak, ini bukan pembunuhan emosi klasik.
Tapi sebenarnya defendan sudah lama tahu tentang hubungan itu
dan dia ambil langkah menjejaki isterinya,
jadi dia bukannya mengalami tekanan emosi
sehingga dia tak tahu apa yang dia nak buat."
Beberapa orang saksi penting, iaitu Chandrika,
dapat menceritakan bagaimana Gavin dibunuh.
Dia tak melawan atau apa-apa.
Dia tak menolak pun. Dia tak bergerak langsung.
- Akibatnya… - Dia mengerang.
John Creech masuk ke kandang saksi
dan katanya dia bergaduh dengan Gavin.
Dia menumbuk saya, tarik baju panas saya.
Dia letak tangan di tekak saya dan mencekik saya.
Dia hantuk kepala saya pada siling
dan ibu jarinya mencucuk mata kanan saya.
Saya tunduk dan hanya kepala di dalam kereta
ketika dia cekik dan korek mata saya.
John Creech mendakwa Gavin Smith bersenjatakan tukul.
John Creech mendakwa dia berjaya melawan dan merampas tukul itu.
Akhirnya, dia dapat peluang dan membunuh Gavin secara tak sengaja,
tapi tindakan itu untuk mempertahankan diri.
Akhirnya, dia ambil…
alatan atau barang itu
ke rumahnya dan mencampakkannya ke laman jiran.
Awak buat keputusan untuk tak hubungi 911. Betul tak?
Saya buat keputusan itu.
Saya menyesal setiap hari.
Pada pendapat saya, dia menipu.
MINGGU KETIGA PERBICARAAN
Sebagai juri dalam kes ini, kami mendapati defendan, John Creech,
tidak bersalah atas pembunuhan tahap pertama Gavin Smith.
Juri buat keputusan
tidak bersalah atas pembunuhan tahap pertama,
pembunuhan terancang.
Sebagai juri dalam kes ini, kami mendapati defendan, John Creech,
bersalah atas jenayah pembunuhan secara sukarela Gavin Smith.
Tapi bersalah atas pembunuhan secara sukarela di negeri California.
Memang teruk.
Semua itu telah dirancang dengan teliti dan dia membunuhnya.
Setiap kali anda mendengar keputusan yang bukan anda harapkan,
wujudnya deflasi, kesedihan.
Hakim perbicaraan berkata
beliau tak bersetuju dengan keputusan juri
dan rasa pendakwaan telah membuktikan itu kes pembunuhan.
Orang lain yang ada di mahkamah ini
akan hubungi 911, akan dapatkan bantuan perubatan,
tapi awak tidak.
Sejujurnya, saya rasa awak seorang yang tak berperasaan dan kejam.
Dia akan menjatuhkan hukuman maksimum kepada defendan,
iaitu 11 tahun.
PEMBUNUH EKSEKUTIF FOX DIPENJARA MAKSIMUM 11 TAHUN
Dalam fikiran saya, "Dia akan dihukum 30, 40 tahun, bukan?"
Maksud saya, semua ini dirancang.
Kemudian dihukum 11 tahun? Itu bukan keadilan namanya.
Saya marah sekali lagi.
Saya sangat marah.
Sangat marah sebab Gavin takkan dapat keadilan.
Berita baiknya ialah dia disiasat
atas tuduhan baharu berkaitan dadah
dan kemudian didakwa kerana pengangkutan dan penjualan dadah.
Dia dipenjara 26 tahun atas tuduhan persekutuan.
Terutamanya kerana dia pernah menjadi penjenayah persekutuan.
Dia dihukum 40 tahun lebih.
Itu melegakan Lisa dan anak-anaknya.
Apabila dia ditahan dalam tempoh yang agak panjang,
memang puas rasanya.
Ada banyak perkara tentang dia
yang agak menakjubkan.
Betul.
Tiada seorang pun yang sempurna, dia pun sama.
Dia manusia biasa.
Tapi dia seorang yang luar biasa.
Dia tak mensia-siakan kehidupan yang dimilikinya.
Memang menyedihkan dan tragik, tapi saya tak menyesal dalam kes ini.
Sejujurnya, saya tak rasa ada ramai penyiasat di bangunan kami
yang mampu melaksanakan separuh daripada usaha kami.
Semua ini melibatkan semangat dan rasa tanggungjawab.
Tugas kami mencari kebenaran dan fakta
serta membawa pesalah ke muka pengadilan.
Itulah kami buat. Itulah tanggungjawab kami.
SETERUSNYA
Pada 20 Ogos, saya terima panggilan telefon daripada Bruce
dan dia beritahu saya isterinya, Jana, hilang sejak pagi itu.
Sama seperti kes Gavin Smith,
amat penting untuk menyiasat sesiapa yang ada hubungan rapat.
Anda perlu lihat setiap entiti.
Siapa yang nak sakiti dia? Dia ada musuh?
Bruce kata disebabkan bapa Jana,
barangkali ada yang menculik Jana.
Ayahnya ahli politik yang terkenal di negeri California.
Mungkin dia lari.
Mungkin ada hubungan sulit yang terjalin.
Dia mula mengubah imej luarannya.
Dia merawat giginya.
Ada sesuatu yang tak kena dan nampak mencurigakan.
Dia gadis yang baik dan peramah.
Tiada sebab untuk sesiapa buat begini.
Terjemahan sari kata oleh GG t begini.